Det er flere måter å skjule IP-adressen din på i Chrome. En måte er å bruke en proxy-server, som er både lett og gratis. Alt du må gjøre da er å gå inn på en proxy-server sin nettside, velge hvilken server du vil bruke, og skrive inn URL-adressen til nettsiden du vil besøke. Selv om proxy-servere skjuler IP-adressen din, kan internettleverandøren din fortsatt se alt du gjør siden det ikke er noen kryptering. Om personvern er viktig for deg, så tilbyr de fleste VPN-tjenester en utvidelse til Chrome. Men du bør være klar over at dette som oftest også bare er en proxy-server og mangler sterk kryptering. Den tryggeste måten å skjule IP-adressen din på i Chrome er ved å bruke en VPN-app. Den skjule ikke bare IP-adressen din i Chrome, men i alle applikasjoner du bruker som trenger internettilkobling. Du får da også høy grad med kryptering og garantier om at aktiviteten din ikke loggføres. Disse funksjonene skjuler nettbruken din, så selv ikke internettleverandøren din kan overvåke aktiviteten din. Det er verdt å merke seg at det er helt feil at «Incognito Mode» skjuler IP-adressen din. Alt den gjør er å fjerne alle informasjonskapsler og nettleserhistorikken fra Chrome når du lukker vinduet. Alt av aktiviteten og brukerdataen din er fremdeles synlig for internettleverandøren din.